PATVIRTINTA

Marijampolės „Ryto“ pagrindinės mokyklos direktoriaus

2022 m. rugpjūčio 29 d. Įsakymu Nr. V-29

**MARIJAMPOLĖS ,,RYTO“ PAGRINDINĖS MOKYKLOS**

**PAGALBOS MOKINIO SAVIRŪPAI PAGAL GYDYTOJŲ REKOMENDACIJAS UŽTIKRINIMO, JEIGU MOKINYS SERGA LĖTINE NEINFEKCINE LIGA,**

**TVARKA**

**I SKYRIUS**

**BENDROSIOS NUOSTATOS**

1. Marijampolės ,,Ryto“ pagrindinės mokyklos (toliau – Mokykla) pagalbos mokinio savirūpai pagal gydytojų rekomendacijas užtikrinimo, jeigu mokinys serga lėtine neinfekcine liga (toliau – LNL), tvarka (toliau – Tvarka) nustato Mokykloje pagalbos mokinio, sergančio LNL, savirūpai pagal gydytojų rekomendacijas užtikrinimo organizavimą.
2. Tvarkos tikslas – užtikrinti sklandų pagalbos mokinio savirūpai organizavimą Mokykloje, kai mokinys serga LNL.
3. Tvarkoje naudojamos sąvokos ir apibrėžimai:
   1. **Lėtinės neinfekcinės ligos** – ilgos trukmės ir paprastai lėtai progresuojančios ligos, tokios kaip širdies ir kraujagyslių ligos, vėžys, cukrinis diabetas, lėtinės kvėpavimo takų ligos ir psichikos sveikatos sutrikimai.
   2. **Mokinys** – asmuo, kuris mokosi.
   3. **Tėvai (globėjai, rūpintojai)** – mokinio atstovai pagal įstatymą, t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.
   4. **Mokinio savirūpa** – mokinio, sergančio LNL, ugdomas(is) gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar specialistų pagalba.
   5. **Individualus pagalbos mokinio savirūpai, kai mokinys serga LNL, teikimo Mokykloje planas** (toliau – Planas) – individualiai pagal gydytojo rekomendacijas ir tėvų (globėjų, rūpintojų) lūkesčius parengtas veiksmų planas, užtikrinantis sklandžią pagalbos mokinio savirūpai teikimo eigą.
   6. **Medicinos pagalbos priemonė** – medicinos priemonė (prietaisas) arba specialiosios paskirties maisto produktas, atitinkantis sveikatos apsaugos ministro patvirtintus specialiosios paskirties maisto produktų reikalavimus.
4. Tvarka parengta vadovaujantis:
   1. Lietuvos Respublikos sveikatos apsaugos ministro 2011 m. rugsėjo 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.
   2. Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“.
   3. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ĮSAK-2680 „Dėl Visuomenės sveikatos priežiūros mokykloje tvarkos aprašo patvirtinimo“.
   4. Sveikatos mokymo ir ligų prevencijos centro ir MB „Audito projektai“ parengtomis metodinėmis rekomendacijomis „Lėtinėmis neinfekcinėmis ligomis (cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūros Mokyklose metodinės rekomendacijos“ (2020).
   5. Sveikatos mokymo ir ligų prevencijos centro ir MB „Audito projektai“ parengtomis metodinėmis rekomendacijomis „Sveikatos priežiūrą mokyklose vykdančių visuomenės sveikatos specialistų funkcijų, vykdomų pagal visuomenės sveikatos priežiūros mokykloje tvarkos aprašą, metodinės rekomendacijos“ (2020).
   6. Lietuvos Respublikos sveikatos apsaugos ministro 2001 m. vasario 1 d. įsakymu Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos patvirtinimo“.

**II SKYRIUS**

**PAGALBOS MOKINIO SAVIRŪPAI ORGANIZAVIMAS MOKYKLOJE**

1. Pagalba mokinio savirūpai Mokykloje organizuojama, kai gaunama informacija apie esantį ar atsiradusį pagalbos mokinio savirūpai poreikį, t. y., kai:
   1. Tėvai (globėjai, rūpintojai), pasirašydami dvišalę mokymo sutarties formą, informuoja, kad mokinys serga LNL ir mokiniui bus reikalinga savirūpos pagalba ugdymo procese;
   2. Tėvai (globėjai, rūpintojai) Mokyklai pateikia užpildytą Prašymą dėl pagalbos mokinio savirūpai organizavimo (toliau – Prašymas) (1 priedas);
   3. Visuomenės sveikatos specialistas, dirbantis Mokykloje, (toliau – VSS), išanalizavęs Mokinio sveikatos pažymėjimus (LR SAM statistinė apskaitos forma Nr. E027-1) ir Medicininius pažymėjimus (LR SAM statistinė apskaitos forma Nr. 046/a), gydytojų nurodytas išvadas ir rekomendacijas raštu perduoda Mokyklos direktoriui ar jo įgaliotam atstovui.
2. Mokinio, sergančio LNL, pagalbos savirūpai įgyvendinime dalyvauja mokinys, tėvai (globėjai, rūpintojai), Mokyklos direktorius ar jo įgaliotas atstovas, VSS, mokinį ugdantys mokytojai ir kiti švietimo pagalbos specialistai.
3. Mokyklos direktorius ar jo įgaliotas atstovas nuo šios Tvarkos 5 punkte pateiktos informacijos gavimo dienos, per 5 darbo dienas inicijuoja vaiko gerovės komisijos (toliau – VGK) posėdį. Į posėdį pakviečiami mokinys ir jo tėvai (globėjai, rūpintojai). Jo metu analizuojamas pagalbos mokinio savirūpai poreikis ir priimamas spendimas dėl Mokyklos galimybės organizuoti pagalbą.
4. Jei posėdžio metu tėvai (globėjai, rūpintojai) nurodo, kad bus reikalinga pagalba mokinio savirūpai, jiems duodamas užpildyti Prašymas ir kartu rengiamas Planas.
5. Planas pildomas atsižvelgiant į mokinio sveikatos būklę, tėvų (globėjų, rūpintojų) išsakytus pagrįstus lūkesčius ir Mokyklos galimybes. Planas gali būti pildomas pasitelkiant mokinį gydančio gydytojo pagalbą.
6. Parengtas Planas pasirašytinai suderinamas su tėvais (globėjais, rūpintojais), Mokyklos direktoriaus įgaliotu atstovu, VSS, ir kitais darbuotojais, teikiančiais pagalbą mokinio savirūpai.
7. Suderintas Planas tvirtinamas Mokyklos direktoriaus įsakymu. Įsakymu paskiriami darbuotojai, atsakingi už Plano vykdymą ir peržiūrą.
8. Įgyvendinamos tokios pagalbos mokinio savirūpai priemonės, kurių užtikrinimas nereikalauja didesnės darbuotojų kompetencijos (žinių ir gebėjimų) ir Mokykloje yra sudarytos vaistų ir (ar) kitų medicinos pagalbos priemonių laikymui tinkamos sąlygos.
9. Mokyklos direktorius ar jo įgaliotas atstovas su tėvų (globėjų, rūpintojų) pagalba, esant poreikiui, organizuoja mokymus apie mokinio sveikatos būklę Planą įgyvendinantiems darbuotojams.
10. Planą įgyvendinantiems darbuotojams pateikiamas pasirašyti Pasižadėjimas saugoti tvarkomų asmens ir kitų duomenų paslaptį, laikytis duomenų saugos reikalavimų (3 priedas).
11. Planas turi būti peržiūrimas ne rečiau nei kartą per metus, ir nedelsiant, kai pasikeičia pagalbos mokinio savirūpai poreikis ar Mokyklos pagalbos teikimo galimybės, bei atitinkamai koreguojamas. Apie Plano atnaujinimus supažindinami pasirašytinai asmenys, dalyvaujantys pagalbos mokinio savirūpai teikime.
12. Jei posėdžio metu, svarstant pagalbos mokinio savirūpai poreikį, ar Plano įgyvendinimo eigoje tėvai (globėjai, rūpintojai) nurodo, kad Mokykloje nereikia pagalbos mokinio savirūpai, jiems duodamas užpildyti Atsisakymas organizuoti pagalbą mokinio savirūpai (toliau – Atsisakymas) (4 priedas).
13. Užpildytas Atsisakymas neatleidžia Mokyklos darbuotojų nuo pareigos mokinio sveikatai pablogėjus, suteikti pirmąją pagalbą tiek, kiek leidžia jų kompetencija atlikti visus, su tuo susijusius veiksmus.
14. Apie mokinių tėvų (globėjų, rūpintojų) piktybišką nedalyvavimą VGK posėdžiuose ir sklandaus Plano įgyvendinimo procese (pvz., nepateikia vaistų ir (ar) kitų medicinos pagalbos priemonių, neinformuoja apie mokinio sveikatos pasikeitimus ir kt.) informuojamas Mokyklos direktorius ar jo įgaliotas atstovas, kuris inicijuoja VGK posedžius. Posėdžių metu aptariama gauta informacija, kuri gali būti vertinama kaip mokinio nepriežiūra.
15. VGK išvadas apie galimą mokinio nepriežiūrą Mokykla ne vėliau kaip per 3 d. d. perduoda raštu savivaldybės tarpinstitucinio bendradarbiavimo koordinatoriui.
16. Prašymas, Atsisakymas ir Planas turi būti aiškiai ir suprantamai užpildyti, pateikta tiksli informacija ir pasirašyti.
17. Plano kopijos pateikiamos mokinio tėvams (globėjams, rūpintojams), VSS ir darbuotojams, teiksiančiais pagalbą mokinio savirūpai.
18. Originalai pridedami prie to mokinio Mokymosi sutarties ir tampa neatsiejama jos dalimi.

**III SKYRIUS**

**VAISTŲ IR (AR) KITŲ MEDICINOS PAGALBOS PRIEMONIŲ**

**LAIKYMAS**

1. Tėvams (globėjams, rūpintojams) atsisakius organizuoti pagalbą mokinio savirūpai, mokinys Mokykloje su savimi gali turėti gydytojo paskirtus vaistus ir (ar) kitas medicinos pagalbos priemones, kai jis atsakingas už savo ir kitų saugumą bei savarankiškai gali nurodytus medikamentus suvartoti ir (ar) kitą procedūrą atlikti.
2. Jei Plane tėvai (globėjai, rūpintojai) paprašo skirti vietą nurodytų vaistų ir (ar) kitų medicinos pagalbos priemonių laikymui Mokykloje, tai jie turi būti laikomi Mokyklos sveikatos kabinete arba kitoje rakinamoje patalpoje/vietoje vaistų ir (ar) kitų medicinos pagalbos priemonių aprašymuose nurodytomis laikymo sąlygomis, užtikrinant, kad priėjimą prie jų turėtų tik jas mokiniui išduodantis darbuotojas, įpareigotas teikti tokią pagalbą mokinio savirūpai.
3. Vaistus ir (ar) kitas medicinos pagalbos priemones, nurodytas Plane, į Mokyklą atneša tik mokinio tėvai (globėjai, rūpintojai) ir paduoda darbuotojui, įpareigotam teikti tokią pagalbą mokinio savirūpai.
4. Mokinio tėvai (globėjai, rūpintojai) privalo atnešti tinkamos kokybės ir atitinkamai pažymėtus vaistus ir (ar) kitas medicinos pagalbos priemones:
   1. paskirtas mokinį gydančio gydytojo;
   2. originalioje pakuotėje su informaciniu lapeliu apie paskirtį, sudėtį, vartojimo būdą, dažnumą, indikacijas ir kontraindikacijas, šalutinį poveikį;
   3. ant pakuotės yra aiškiai užrašytas mokinio, kuriam gydytojo paskirti vaistai ir (ar) kitos medicinos pagalbos priemonės, vardas, pavardė, klasės numeris/grupės pavadinimas;
   4. nepažeista vaisto vidinė pakuotė ir nesugadintos medicinos pagalbos priemonės (pvz., neišsilieję skysčiai, nesutrūkinėjusios tabletės, nėra duženų ir kt.);
   5. tinkamo galiojimo termino.
5. Gydytojui paskyrus mokiniui naujus vaistus ir (ar) kitas medicinos pagalbos priemones, šie vaistai ir (ar) kitos medicinos pagalbos priemonės turi būti pirmą kartą panaudotos mokiniui esant namuose su tėvų (globėjų, rūpintojų) priežiūra, įsitikinti ar vaistai toleruojami, ar saugu naudoti medicinos pagalbos priemonę – tinkami ligos gydymui ir kontrolei. Ši sąlyga netaikoma gydytojo skiriamiems vaistams atlikti skubiąją medicinos pagalbą esant gyvybei pavojingoms būklėms.
6. Pasibaigusio galiojimo vaistus ir (ar) kitas medicinos pagalbos priemones paduoti mokiniui vartoti/naudoti griežtai draudžiama. Pasibaigusio galiojimo taip pat nepanaudoti vaistai ir (ar) kitos medicinos pagalbos priemonės originalioje pakuotėje grąžinamos tėvams (globėjams, rūpintojams).
7. Tėvai (globėjai, rūpintojai) privalo raštiškai informuoti Mokyklos direktorių ar jo įgaliotą atstovą, jei mokiniui vaistų ir (ar) kitų medicinos pagalbos priemonių vartoti nebereikia. Nepanaudoti vaistai ir (ar) kitos medicinos pagalbos priemonės originalioje pakuotėje grąžinamos tėvams (globėjams, rūpintojams).
8. Vaistų ir (ar) kitų medicinos pagalbos priemonių perdavimo/grąžinimo faktas įrašomas į Vaistų vartojimo ir kitų procedūrų atlikimo Mokykloje apskaitos registrą (5 priedas).
9. Mokinio tėvai (globėjai, rūpintojai) tiesiogiai atsakingi už vaistų ir (ar) kitų medicinos pagalbos priemonių kokybę ir nuolatinį papildymą.

**IV SKYRIUS**

**VAISTŲ VARTOJIMO IR (AR) KITŲ MEDICININIŲ PROCEDŪRŲ ATLIKIMO MOKYKLOJE ADMINISTRAVIMO TVARKA**

1. Mokykloje mokiniui skirti vaistai vartojami ir (ar) kitos medicininės procedūros atliekamos Plane nustatyta tvarka.
2. Konkrečius pagalbos, susijusios su mokiniui skirtų vaistų vartojimu ir (ar) kitų medicininių procedūrų atlikimu, veiksmus (pvz., išdavimas ar sudavimas / atlikimas), atlieka tik Plane paskirtas darbuotojas, atsakingas už konkrečios pagalbos veiksmų atlikimą mokiniui. Mokykloje nesant plane nurodytam darbuotojui, konkrečios pagalbos veiksmus gali atlikti jį vaduojantis darbuotojas.
3. Taip pat padėti mokiniui vartoti vaistus ir (ar) atlikti kitas medicinines procedūras Mokykloje gali mokinio tėvai (globėjai, rūpintojai).
4. Jeigu mokiniui reikia atlikti procedūrą, kuri priskirta asmens sveikatos priežiūros licencijuotoms paslaugoms (vaisto injekcija, kateterio įvedimas ir kt.), tai atlieka mokinio tėvai (globėjai, rūpintojai) arba dėl procedūros atlikimo jie susitaria su asmens sveikatos priežiūros įstaiga.
5. Neturint būtinosios kvalifikacijos bei licencijos asmens sveikatos priežiūros paslaugų teikimui, tokie Mokyklos darbuotojų veiksmai yra neteisėti ir neleistini.
6. Siekiant išvengti vaisto vartojimo ir (ar) kitos medicininės procedūros atlikimo klaidų, darbuotojas, atsakingas už pagalbos mokiniui vaistus naudoti ir (ar) kitas medicinines procedūras atlikti, kiekvieną kartą prieš išduodamas vaistus ir (ar) atlikdamas medicinines procedūras, privalo patikrinti:
   1. ar vaistas ir (ar) medicinos pagalbos priemonė yra ta, kuri nurodyta Plane;
   2. ar tai tas mokinys, kuriam vaistas ir (ar) kita medicininė procedūra paskirti;
   3. ar teisinga vaisto dozė;
   4. ar duodama/ atliekama tinkamu laiku;
   5. ar vaisto dar nėra gavęs (išvengti dvigubos dozės) ir (ar) kita procedūra nėra atlikta;
   6. ar nepasibaigęs galiojimo terminas;
   7. ar teisingas vartojimo būdas;
   8. ar nepažeista vaisto ir (ar) kitos medicinos pagalbos priemonės vidinė pakuotė ar kitaip nesugadintas.
7. Darbuotojai turi atlikti rankų higieną prieš vaistų išdavimą/sudavimą ir (ar) kitos medicininės procedūros atlikimą mokiniui ir po to.
8. Taip pat darbuotojas turi įvertinti mokinio sveikatos būklę: ar nėra kontraindikacijų jam vartoti vaistus ir (ar) atlikti kitas medicinines procedūras (pvz., nekarščiuoja, nevemia, vaisto vartojimo vieta neparaudus, neskausminga ir kt.). Apie pastebėtas kontraindikacijas nedelsiant informuojami mokinio tėvai (globėjai, rūpintojai) telefonu, nurodytu Plane.
9. Mokinys vaistą turi suvartoti ir (ar) medicininę procedūrą atlikti tik stebint darbuotojui, atsakingam už pagalbą vaistą vartojant ir (ar) atliekant medicininę procedūrą.
10. Darbuotojai, pastebėję šalutines reakcijas, nedelsiant informuoja mokinio (tėvus, globėjus) telefonu nurodytu plane bei Mokyklos direktorių ar jo įgaliotą atstovą.
11. Atsiradus pavojingoms sveikatai šalutinėms reakcijoms nedelsiant suteikiama pirmoji pagalba ir (ar) kviečiama greitoji medicinos pagalba, vadovaujantis Mokykloje patvirtinta Pirmosios pagalbos organizavimo tvarka.
12. Darbuotojas, atsakingas už konkrečių pagalbos veiksmų mokiniui vartojant vaistus ir (ar) atliekant kitas medicinos procedūros, privalo užregistruoti kiekvieno atlikto pagalbos veiksmo faktą į Vaistų vartojimo ir kitų procedūrų atlikimo Mokykloje apskaitos registrą (5 priedas).
13. Vaistų vartojimo ir kitų procedūrų atlikimo Mokykloje apskaitos registras laikomas vaistų ir (ar) kitų medicinos pagalbos priemonių laikymo vietoje.

**V SKYRIUS**

**BAIGIAMOSIOS NUOSTATOS**

1. Mokyklos atsakomybės:
   1. Sudaryti sąlygas pagalbai mokinio savirūpai organizuoti.
   2. Organizuoti individualius pokalbius, susirinkimus su mokiniu, tėvais (globėjais, rūpintojais) spręsti pagalbos mokinio savirūpai organizavimo klausimus.
   3. Mokykla atsako už sklandų pagalbos mokinio savirūpai organizavimą, Plano sudarymą bei koordinavimą.
2. Mokykla ir VSS neprisiima atsakomybės už mokinio organizmo reakcijas į paskirtą vaistą, vaistų ir medicinos pagalbos priemonių kokybę, savalaikį jų tiekimą ir papildymą bei už mokinio ligos gydymo ir kontrolės kokybę namuose.
3. Mokinio tėvų (globėjų, rūpintojų) atsakomybės:
   1. Informuoti Mokyklą apie savirūpos organizavimo poreikį.
   2. Atvykti į individualius pokalbius/susirinkimus su darbuotojais, atsakingais už pagalbos mokinio savirūpai organizavimą.
   3. Pateikti Mokyklai teisingą informaciją apie mokinio sveikatos būklę, visus pokyčius, galinčius turėti įtakos pagalbos mokinio savirūpai įgyvendinimui.
   4. Pasirūpinti saugiu atliekų, nurodytų Plane, pašalinimu.
   5. Mokinio tėvai (globėjai, rūpintojai) atsako už mokinio ligos gydymo ir kontrolės kokybę namuose.
4. Asmenys, dalyvaujantys pagalbos mokinio savirūpai teikime, privalo užtikrinti mokinio asmens ir sveikatos duomenų konfidencialumą, naudoti šiuos duomenis tiek, kiek reikalinga mokinio teisei būti sveikam užtikrinti, tačiau nepažeidžiant jo teisės į privatų gyvenimą, asmens neliečiamybę, privalo neatskleisti, neperduoti ir nesudaryti sąlygų susipažinti su šiais duomenimis nė vienam asmeniui, kuris neturi teisės jais naudotis, ir saugoti konfidencialumą perėjus dirbti į kitas pareigas ar pasibaigus darbo santykiams.

\_\_\_\_\_\_\_\_\_\_\_\_\_\_\_\_\_\_\_\_

Pagalbos mokinio savirūpai

pagal gydytojų rekomendacijas užtikrinimo,

jeigu mokinys serga lėtine neinfekcine liga, tvarkos

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Gyvenamosios vietos adresas, tel. Nr., el. pašto adresas)

Marijampolės ,,Ryto“ pagrindinės mokyklos

Direktoriui

**PRAŠYMAS**

**DĖL PAGALBOS MOKINIO SAVIRŪPAI ORGANIZAVIMO**

20\_\_ m. \_\_\_\_\_\_\_\_\_\_\_\_ mėn. \_\_ d.

Marijampolė

Prašau organizuoti ir užtikrinti pagalbą mokinio savirūpai pagal individualų pagalbos mokinio savirūpai teikimo mokykloje planą mano dukrai/sūnui/globotinei(-iui) \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_ klasės/grupės mokinei(-iui),

(Vardas, pavardė) (Nr./ pavadinimas)

kuri(-is) serga lėtine neinfekcine liga. Įsipareigoju suteikti visą reikalingą informaciją.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagalbos mokinio savirūpai

pagal gydytojų rekomendacijas užtikrinimo,

jeigu mokinys serga lėtine neinfekcine liga, tvarkos

2 priedas

**INDIVIDUALUS PAGALBOS MOKINIO SAVIRŪPAI,**

**KAI MOKINYS SERGA LĖTINE NEINFEKCINE LIGA,**

**TEIKIMO MOKYKLOJE PLANAS**

Individualus pagalbos mokinio savirūpai, kai mokinys serga lėtine neinfekcine liga, teikimo Mokykloje planas (toliau – PLANAS), yra susitarimas tarp mokinio tėvų (globėjų, rūpintojų), Mokyklos, visuomenės sveikatos specialisto, vykdančio visuomenės sveikatos priežiūrą Mokykloje, kuriame nurodomi konkretūs pagalbos mokinio, sergančio lėtine neinfekcine liga, savirūpai Mokykloje poreikiai ir reikiama pagalba mokinio savirūpai mokymosi proceso metu.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **1. DUOMENYS APIE MOKINĮ** *(pildo tėvai (globėjai, rūpintojai))* | | | | | | | | | | | | | |
| *Mokinio nuotrauka*  *(jei sutinka tėvai (globėjai, rūpintojai))* | | | | | Vardas ir pavardė | | | | |  | | | |
| Gimimo data | | | | |  | | | |
| Gyvenamosios vietos adresas | | | | |  | | | |
| Klasės Nr./ grupės pavadinimas | | | | |  | | | |
| PLANO sudarymo data | | | | | | | | | |  | | | |
| PLANO koregavimo data  *(peržiūrimas ne rečiau nei kartą per metus ir nedelsiant, pvz., pasikeitus pagalbos mokinio savirūpai poreikiui ar Mokyklos pagalbos teikimo galimybėms ir kitoms aplinkybėms, bei atitinkamai koreguojamas)* | | | | | | | | | |  | | | |
| **2. TĖVŲ(GLOBĖJŲ, RŪPINTOJŲ) KONTAKTAI**  *(pildo tėvai (globėjai, rūpintojai), nurodant šeimos narius pagal eiliškumą, į kuriuos būtų kreipiamasi pirmiausia)* | | | | | | | | | | | | | |
| ***Pirmas kontaktas*** | | | | | | | | | | | | | |
| Vardas ir pavardė | | | | |  | | | | | | | | |
| Giminystės ryšys | | | | |  | | | | | | | | |
| Telefono Nr. | | | | | asmeninis | | | |  | | | | |
| darbo | | | |  | | | | |
| El. pašto adresas | | | | |  | | | | | | | | |
| ***Antras kontaktas*** | | | | | | | | | | | | | |
| Vardas ir pavardė | | | | |  | | | | | | | | |
| Giminystės ryšys | | | | |  | | | | | | | | |
| Telefono Nr. | | | | | asmeninis | | | |  | | | | |
| darbo | | | |  | | | | |
| El. pašto adresas | | | | |  | | | | | | | | |
| **3. PAGRINDINIŲ ASMENŲ, DALYVAUJANČIŲ ĮGYVENDINAT PLANĄ MOKYKLOJE, KONTAKTAI**  *(pildo Mokyklos direktoriaus įgaliotas atstovas; gali būti nurodoma ir daugiau asmenų)* | | | | | | | | | | | | | |
| ***Pirmas asmuo*** | | | | | | | | | | | | | |
| Vardas ir pavardė | | | | |  | | | | | | | | |
| Pareigos | | | | |  | | | | | | | | |
| Darbo grafikas | | | | |  | | | | | | | | |
| Telefono Nr. | | | | | asmeninis | | | |  | | | | |
| darbo | | | |  | | | | |
| El. pašto adresas | | | | |  | | | | | | | | |
| ***Antras asmuo*** | | | | | | | | | | | | | |
| Vardas ir pavardė | | | | |  | | | | | | | | |
| Pareigos | | | | |  | | | | | | | | |
| Darbo grafikas | | | | |  | | | | | | | | |
| Telefono Nr. | | | | | asmeninis | | | |  | | | | |
| darbo | | | |  | | | | |
| El. pašto adresas | | | | |  | | | | | | | | |
| ***Trečias asmuo*** | | | | | | | | | | | | | |
| Vardas ir pavardė | | | | |  | | | | | | | | |
| Pareigos | | | | |  | | | | | | | | |
| Darbo grafikas | | | | |  | | | | | | | | |
| Telefono Nr. | | | | | asmeninis | | | |  | | | | |
| darbo | | | |  | | | | |
| El. pašto adresas | | | | |  | | | | | | | | |
| **4. INFORMACIJA APIE MOKINIO SVEIKATĄ (iš medicininių dokumentų)**  *(pildo visuomenės sveikatos specialistas, vykdantis sveikatos priežiūrą Mokykloje)* | | | | | | | | | | | | | |
| Medicininio dokumento pavadinimas, išdavimo data | | | | |  | | | | | | | | |
| Gydytojo išvados | | | | |  | | | | | | | | |
| Gydytojo rekomendacijos | | | | |  | | | | | | | | |
| Fizinio ugdymo grupė ir ar atleistas nuo fizinio ugdymo pamokų iki kada | | | | |  | | | | | | | | |
| **5. INFORMACIJA APIE MOKINIO SVEIKATĄ**  *(pildo tėvai (globėjai, rūpintojai), gali pildyti kartu su mokinio gydytojo pagalba)* | | | | | | | | | | | | | |
| **Sveikatos būklės apibūdinimas** *(įvertinimas (gera, vidutinė, bloga), pasireiškiantys požymiai ir simptomai):* | | | | |  | | | | | | | | |
| **Pasireiškiančios alergijos**: | | | | | Pažymėkite:   * Namų dulkių erkių alergenai * Gyvūnų alergenai * Patalpų pelėsiai * Patalpų teršalai * Vaistai *(išvardinkite)*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Žiedadulkės * Stresas * Oro sąlygos * Oro tarša * Maisto alergenai *(išvardinkite)*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Kita *(išvardinkite)*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **6. VAISTŲ VARTOJIMAS IR KITŲ MEDICININIŲ PROCEDŪRŲ ATLIKIMAS**  *(pildo tėvai (globėjai, rūpintojai))*  *Mokykla turi būti nedelsiant informuojama apie visus šio vaiko gydymo pokyčius.* | | | | | | | | | | | | | |
| **6.1. VAISTŲ VARTOJIMAS UŽ MOKYKLOS RIBŲ**  **(šią dalį pildyti jei mokinys vartoja vaistus už Mokyklos ribų)** | | | | | | | | | | | | | |
| Ar gali pasireikšti vaistų šalutinis poveikis Mokykloje mokymosi proceso metu? | | | | | * Taip * Ne | | | | | | | | |
| Jeigu **TAIP**, koks vaistų šalutinis poveikis gali pasireikšti Mokykloje mokymosi proceso metu? | | | | | Pasirinkite:   * Alerginės reakcijos, pvz.: odos bėrimas, niežėjimas, patinimas aplink akis, lūpų ir liežuvio tinimas, apsunkintas kvėpavimas ir rijimas * Injekcijos vietose gali atsirasti tokios reakcijos kaip skausmas, paraudimas, dilgėlinė, tinimas ir niežėjimas * Vartojimo vietos reakcijos, pvz.: bėrimas, skausmas, perštėjimas, nesunkus odos pleiskanojimas, sausumas, patinimas ir egzemos simptomų pasunkėjimas * Jaučiamas širdies plakimas * Drebulys * Galvos skausmas * Galvos svaigimas * Nenustygimas * Nervingumas * Kita *(išvardinkite)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **6.2. VAISTŲ VARTOJIMAS MOKYKLOJE**  **(šią dalį pildyti jei reikalinga mokiniui vaistus vartoti Mokykloje)** | | | | | | | | | | | | | |
| Ar gali pasireikšti vaistų šalutinis poveikis Mokykloje mokymosi proceso metu? | | | | | * Taip * Ne | | | | | | | | |
| Jeigu **TAIP**, koks vaistų šalutinis poveikis gali pasireikšti Mokykloje mokymosi proceso metu? | | | | | Pasirinkite:   * Alerginės reakcijos, pvz.: odos bėrimas, niežėjimas, patinimas aplink akis, lūpų ir liežuvio tinimas, apsunkintas kvėpavimas ir rijimas * Injekcijos vietose gali atsirasti tokios reakcijos kaip skausmas, paraudimas, dilgėlinė, tinimas ir niežėjimas * Vartojimo vietos reakcijos, pvz.: bėrimas, skausmas, perštėjimas, nesunkus odos pleiskanojimas, sausumas, patinimas ir egzemos simptomų pasunkėjimas * Jaučiamas širdies plakimas * Drebulys * Galvos skausmas * Galvos svaigimas * Nenustygimas * Nervingumas * Kita *(išvardinkite)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **Mokykloje mokiniui reikalingų vartoti vaistų sąrašas** | | | | | | | | | | | | | |
| Vaisto pavadinimas | Laikymo sąlygos  (tamsi vieta, temperatūrinis režimas ir kt.) | | | | | Dozė | | Vartojimo būdas | | | Vartojimo laikas/dažnis | Vaisto naudojimo administravimas | |
|  |  | | | | |  | |  | | |  |  | |
|  |  | | | | |  | |  | | |  |  | |
|  |  | | | | |  | |  | | |  |  | |
| *Skiltyje „Vaisto naudojimo administravimas“ nurodoma ar mokinys pats savarankiškai suvartos vaistą, ar suduos tėvai (globėjai, rūpintojai) atvykę į Mokyklą, ar reikalinga pagalba vaistą mokiniui paduoti, stebėti kaip suvartoja arba suduoti; kuriuo laiku reikalinga vaistą mokiniui paduoti ir kt.* | | | | | | | | | | | | | |
| **6.3. KITŲ MEDICININIŲ PROCEDŪRŲ ATLIKIMAS MOKYKLOJE**  **(šią dalį pildyti jei reikalinga mokiniui atlikti kitas medicinines procedūras Mokykloje)**  *Sergant tam tikromis lėtinėmis neinfekcinėmis ligomis gali prireikti ne tik vartoti vaistus, bet ir atlikti kitas medicinines procedūras kaip gliukozės kiekio kraujyje matavimus ir kita.* | | | | | | | | | | | | | |
| **Mokykloje atliekamų kitų medicininių procedūrų sąrašas** | | | | | | | | | | | | | |
| Procedūros pavadinimas | | | Naudojama medicinos pagalbos priemonė (pavadinimas, laikymo sąlygos) | | | | | | | | Procedūros atlikimo administravimas | | |
|  | | |  | | | | | | | |  | | |
|  | | |  | | | | | | | |  | | |
|  | | |  | | | | | | | |  | | |
| *Skiltyje „Procedūros atlikimo administravimas“ nurodoma ar mokinys pats savarankiškai atliks procedūrą, ar tai padarys tėvai (globėjai, rūpintojai) atvykę į Mokyklą, ar reikalinga pagalba mokiniui paduoti Mokykloje laikomas medicinos pagalbos priemones, stebėti kaip procedūrą atlieka arba ją jam atlikti; kuriuo laiku reikia procedūrą atlikti ir kt.*  ***SVARBU.*** *Vadovaujantis Mokyklos pagalbos mokinio savirūpai pagal gydytojų rekomendacijas užtikrinimo, jeigu mokinys serga lėtine neinfekcine liga, tvarka, mokinio tėvai (globėjai, rūpintojai) privalo atnešti tinkamos kokybės ir atitinkamai pažymėtus vaistus ir (ar) kitas medicinos pagalbos priemones:*  *1. paskirtas mokinį gydančio gydytojo;*  *2. originalioje pakuotėje su informaciniu lapeliu apie paskirtį, sudėtį, vartojimo būdą, dažnumą, indikacijas ir kontraindikacijas, šalutinį poveikį;*  *3. ant pakuotės yra aiškiai užrašytas mokinio, kuriam gydytojo paskirti vaistai ir (ar) kitos medicinos pagalbos priemonės, vardas, pavardė, klasės numeris/grupės pavadinimas;*  *4. nepažeista vaisto vidinė pakuotė ir nesugadintos kitos medicinos pagalbos priemonės (pvz., neišsilieję skysčiai, nesutrūkinėjusios tabletės, nėra duženų ir kt.);*  *5. tinkamo galiojimo termino.*  *Gydytojui paskyrus mokiniui naujus vaistus ir (ar) kitas medicinos pagalbos priemones, šie vaistai ir (ar) kitos medicinos pagalbos priemonės turi būti pirmą kartą panaudotos mokiniui esant namuose su tėvų (globėjų, rūpintojų) priežiūra, įsitikinti ar vaistai toleruojami, ar saugu naudoti medicinos pagalbos priemonę – tinkami ligos gydymui ir kontrolei. Ši sąlyga netaikoma gydytojo skiriamiems vaistams atlikti skubiąją medicinos pagalbą esant gyvybei pavojingoms būklėms.* | | | | | | | | | | | | | |
| **7. GALINČIOS PASIREIKŠTI LĖTINĖS NEINFEKCINĖS LIGOS PAŪMĖJIMO BŪKLĖS IR PAGALBOS VEIKSMAI JOMS IŠTIKUS**  **(šią dalį pildyti jei mokiniui mokymosi proceso metu Mokykloje gali pasireikšti lėtinės neinfekcinės ligos paūmėjimo būklės, kai reikalingas papildomas vaistų vartojimas ar kitokia pagalba)**  *(pildo tėvai (globėjai, rūpintojai))* | | | | | | | | | | | | | |
| Kokie yra būdingi lėtinės neinfekcinės ligos paūmėjimo simptomai jūsų vaikui? | | | |  | | | | | | | | | |
| Kas išprovokuoja ligos paūmėjimą jūsų vaikui? | | | | *Pažymėkite:*   * Trauma, skausmas * Infekcinė liga, ypač su aukšta temperatūra * Praleisti valgymai * Vaistai * Užsitęsęs fizinis krūvis * Stresas * Oro sąlygos * Alergenai *(išvardinkite): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* * Kita *(išvardinkite): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | | | | |
| Kokių pagalbos veiksmų reikia imtis? | | | | *Pateikite konkrečius reikalingos pagalbos veiksmus, jų seką (pvz.: įvertinti paūmėjimo sunkumą, priežastis (jei įmanoma – priežastis pašalinti), suteikti pirmąją pagalbą, būtinų vaistų ir kitų medicininių procedūrų atlikimas, ar reikalinga darbuotojų pagalba ir kokia vartojant vaistus ir atliekant kitas medicinines procedūras, mokinio tėvų (globėjų, rūpintojų) informavimas apie būklę ir (ar) poreikį atvykti pasiimti ir kita):* | | | | | | | | | |
| **8. MOKINIO SVEIKATOS BŪKLĖS STEBĖSENA**  **(šią dalį pildyti jei bus reikalinga mokinio sveikatos būklės stebėsena Mokykloje)**  *(pildo tėvai (globėjai, rūpintojai))* | | | | | | | | | | | | | |
| Kokias mokinio sveikatos būklės stebėjimo priemones gali tekti taikyti? | | | | | *Aprašykite sveikatos būklės stebėjimo priemones (pvz., paklausti ar gerai jaučiasi, gliukozės kiekio kraujyje kontrolė ir kita):* | | | | | | | | |
| Kada taikyti mokinio sveikatos būklės stebėjimo priemonę? | | | | | * Prieš valgį; * Fizinio ugdymo veiklų metu; * Pertraukų metu; * Kai vaikas jaučiasi blogai; * Stresinėse situacijose; * Kita *(išvardinkite)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| Ar tam reikia kokių nors medicinos pagalbos priemonių? | | | | | * Gliukomatis, adatėles; * Kita *(išvardinkite)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **9. PAGALBA MOKINIUI VALGYMŲ MOKYKLOJE METU**  **(šią dalį pildyti jei bus reikalinga pagalba mokiniui valgymų Mokykloje metu)**  *(pildo tėvai (globėjai, rūpintojai))* | | | | | | | | | | | | | |
| Nurodykite pagalbos priemones: | | | | | * Pagal gydytojo rekomendacijas pritaikytas maitinimas; * Tiekti vaikui valgyti gydytojo rekomendacijose nurodytu periodiškumu; * Kita *(nurodykite):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **10. FIZINIS AKTYVUMAS**  **(šią dalį pildyti jei bus reikalinga pagalba mokinio fizinio aktyvumo metu (prieš/per/po fizinio ugdymo veiklų ir pertraukų metu)**  *(pildo tėvai (globėjai, rūpintojai))* | | | | | | | | | | | | | |
| Nurodykite pagalbos priemones: | | | | | * Pasiūlyti atlikti medicininę procedūrą ir (*nurodykite kokią* *(pvz., pasimatuoti ar pamatuoti gliukozės kiekį kraujyje, padėti įsivertinti matavimų rezultatus)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; * Esant būtinybei pasiūlyti užkąsti iš namų atsineštu maistu; * Esant būtinybei neleisti dalyvauti fizinio ugdymo veiklose arba jas nutraukti ir leisti pailsėti; * Esant tam tikroms oro sąlygoms, žydėjimams neleisti eiti į lauką pertraukų metu; * Esant būtinybei gali prireikti vartoti vaistus *(nurodykite ar reikia pasiūlyti susirasti, paduoti vartoti arba suduoti vaistą mokiniui ir kokį)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; * Priminti užsidėti apsauginius akinius prieš veiklą baseine ir po veiklos baseine nusiprausti; * Kita *(nurodykite)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **11. POVEIKIS MOKINIO MOKYMUISI, UGDYMO, SOCIALINIAI IR PSICHOLOGINIAI POREIKIAI**  **(šią dalį pildyti jei mokinio sveikatos būklė gali turėti įtakos jo mokymuisi)**  *(pildo tėvai (globėjai, rūpintojai))* | | | | | | | | | | | | | |
| Kaip mokinio sveikatos būklė gali paveikti jo mokymąsi? | | | | | *Išvardinkite (pvz.: negali susikaupti, dėmesio stoka, mieguistumas, galvos skausmas ir pan.): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | | | |
| Nurodykite ugdymo, socialinius ir psichologinius poreikius: | | | | | * Gali būti poreikis išeiti iš klasės pamokos metu *(leisti išeiti iš klasės);* * Mokiniui reikalingos papildomos poilsio pertraukėlės *(leisti nedalyvauti veikloje, pailsėti);* * Reikalinga emocinė (psichologinė) pagalba *(pasiūlyti nueiti ar nuvesti pas Mokyklos psichologą ar kitą švietimo pagalbos specialistą);* * Reikalinga papildoma pagalba ugdymuisi *(nurodykite kokia: ar skirti mokytojo padėjėją, ar suteikti daugiau laiko užduočių atlikimui, ar užduoti mažiau namų darbų ir kt. ): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* * Kita *(nurodykite): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | | | |
| **12. MOKYKLOS FIZINĖ APLINKA**  **(šią dalį pildyti jei mokinio sveikatos būklei gali turėti įtakos Mokyklos fizinė aplinka)**  *(pildo tėvai (globėjai, rūpintojai))* | | | | | | | | | | | | | |
| Kokie Mokyklos fizinės aplinkos veiksniai gali turėti neigiamą poveikį mokinio sveikatos būklei? | | | | | * patalynė, kurioje gali būti dulkių erkių alergenų; * mokykloje naudojami higienos reikmenys; * oro tarša: pvz.: patalpose vykdomas remontas, naudojami aerozoliai; * kita *(įrašykite): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | | | |
| Kokių veiksmų reikėtų imtis Mokyklai siekiant sumažinti galimą neigiamą Mokyklos aplinkos veiksnių poveikį mokinio sveikatos būklei? | | | | | * naudoti vaiko miegui patalynę, jos užvalkalus, rankšluosčius, kurie nebūtų pagaminti iš alergizuojančių medžiagų *(nurodykite kokių) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*; * reguliariai skalbti vaiko miegui naudojamą patalynę (jei galima ją skalbti), jos užvalkalus ir rankšluosčius nenaudojant alergizuojančias skalbimo priemones (; * pirkti mokinių naudojimui higienos priemones (tualetinį popierių, prausiklį ir kt.) be kvėpiklių, dažiklių; * vėdinti patalpas, remontuoti patalpas vaikų atostogų metu; * kita *(įrašykite):* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | |
| **13. IŠVYKOS IR VEIKLOS UŽ MOKYKLOS RIBŲ**  *(pildo tėvai (globėjai, rūpintojai))* | | | | | | | | | | | | | |
| Nurodykite kokie pagalbos veiksmai turi būti teikiami mokiniui blogai jaučiantis ir (ar) paprašius pagalbos? | | | | |  | | | | | | | | |
| Kas bus atsakingas už vaistų ir (ar) kitų medicinos pagalbos priemonių priežiūrą, pagalbos veiksmų teikimą? | | | | |  | | | | | | | | |
| **14. MOKYKLOS DARBUOTOJŲ MOKYMAI**  *Mokinio savirūpos organizavimo procese dalyvausiantys Mokyklos darbuotojai turi būti apmokyti teikti pagalbą mokinio, sergančio lėtine neinfekcine liga, savirūpai.*  *(pildo Mokyklos direktoriaus įgaliotas atstovas)* | | | | | | | | | | | | | |
| Reikalingi mokymai: | | | | |  | | | | | | | | |
| Mokyklos darbuotojai, kuriems reikalingi mokymai: | | | | |  | | | | | | | | |
| **Mokymuose dalyvavę mokyklos darbuotojai** | | | | | | | | | | | | | |
| *Mokymų data* | | *Darbuotojo vardas ir pavardė* | | | | | | | | | | | *Darbuotojo parašas* |
|  | |  | | | | | | | | | | |  |
|  | |  | | | | | | | | | | |  |
|  | |  | | | | | | | | | | |  |
| **15. ATLIEKŲ, SUSIDARANČIŲ ORGANIZUOJANT SAVIRŪPĄ, ŠALINIMAS**  *(pildo tėvai(globėjai, rūpintojai))* | | | | | | | | | | | | | |
| Atliekos: | | | | |  | | | | | | | | |
| Atliekų laikymo tara ir vieta: | | | | |  | | | | | | | | |
| Atliekų šalinimo periodiškumas, diena(-os): | | | | |  | | | | | | | | |
| **16. ASMENŲ, DALYVAUJANČIŲ PAGALBOS MOKINIO SAVIRŪPAI ORGANIZAVIME, SUTIKIMAI** | | | | | | | | | | | | | |
| **TĖVŲ (GLOBĖJŲ, RŪPINTOJŲ)**  **SUTIKIMAS** | | | | | | | | | | | | | |
| Aš **sutinku**, kad šiame PLANE pateikta informacija yra tiksli ir atitinka pagalbos mano vaiko savirūpai organizavimo Mokykloje poreikius. Aš suprantu ir **sutinku**, kad šiame PLANE pateikta informacija bus dalijamasi su Mokyklos darbuotojais, dalyvaujančiais pagalbos mano vaiko savirūpai procese ir ugdyme mano vaiko sveikatos ir saugos tikslais. **Įsipareigoju** nedelsiant informuoti Mokyklą apie visus pokyčius, galinčius turėti įtakos šio PLANO įgyvendinimui.  Aš **sutinku**, kad:   * Mokykla mano vaikui reikalingus vartoti vaistus ir (ar) kitas medicinos pagalbos priemones naudoti Mokykloje administruotų pagal Mokyklos pagalbos mokinio savirūpai pagal gydytojų rekomendacijas užtikrinimo (vaistų laikymo, išdavimo, naudojimo ir kt.), jeigu mokinys serga lėtine neinfekcine liga, tvarką. * Mokykla bus atsakinga už vaistų ir (ar) kitų medicinos pagalbos priemonių išdavimą vaiko vartojimui ir naudojimui šiame PLANE nurodytais vaistų vartojimo ir (ar) kitų medicininių procedūrų atlikimo aprašymais, taip pat ir teikiant pagalbą ligos paūmėjimo atvejais, kaip tai yra nurodyta šiame PLANE. * Aš sutinku, kad mano vaikas Mokykloje su savimi gali turėti gydytojo paskirtus vaistus ir (ar) kitas medicinos pagalbos priemones bei būtų atsakingas už jų vartojimą/naudojimą, kai tai yra reikalinga. * Aš esu susipažinęs su Mokyklos man pateiktu Mokyklos Pagalbos mokinio savirūpai pagal gydytojų rekomendacijas užtikrinimo, jeigu mokinys serga lėtine neinfekcine liga, tvarka.   **Įsipareigoju** pasirūpinti saugiu atliekų, susidarančių organizuojant mano vaiko savirūpą, pašalinimu.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  (Vardas, pavardė) (Parašas) (Data) | | | | | | | | | | | | | |
| **MOKYKLOS DIREKTORIAUS ĮGALIOTO ATSTOVO**  **SUTIKIMAS** | | | | | | | | | | | | | |
| Aš Mokyklos vardu **sutinku** su šiame PLANE nurodytomis pagalbos mokinio savirūpai organizavimo priemonėmis, įskaitant ir mokiniui gydytojo paskirtų vaistų vartojimą ir (ar) kitų medicinos pagalbos priemonių naudojimą, ir **esu atsakingas** už tai, kad Mokykla imtųsi PLANE įvardintų reikiamų veiksmų. **Sutinku** nedelsiant informuoti mokinio tėvus (globėjus, rūpintojus), PLANO vykdytojus bei **peržiūrėti** PLANĄ, jei įvyktų kokių nors pakeitimų, kurie gali turėti įtakos šio PLANO įgyvendinimui ir esant reikalui jį pakoreguoti.  **Įsipareigoju** paskirti Mokyklos darbuotoją(-us), atsakingą(-us) už PLANO ar atskirų PLANO dalių įgyvendinimą.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  (Vardas, pavardė, pareigos) (Parašas) (Data) | | | | | | | | | | | | | |
| **VISUOMENĖS SVEIKATOS SPECIALISTO,**  **VYKDANČIO SVEIKATOS PRIEŽIŪRĄ MOKYKLOJE,**  **SUTIKIMAS** | | | | | | | | | | | | | |
| Aš **sutinku** padėti Mokyklai įgyvendinti šiame PLANE pateiktas asmens sveikatos priežiūros specialistų rekomendacijas šiam mokiniui ir atlikti šiuos, PLANE nurodytus, veiksmus mano darbo Mokykloje grafike nustatytu darbo laiku (išvardinkite):  1.  2.  3. ....  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  (Vardas, pavardė) (Parašas) (Data) | | | | | | | | | | | | | |
| **KITŲ MOKYKLOS DARBUOTOJŲ,**  **ATSAKINGŲ UŽ PAGALBOS MOKINIO SAVIRŪPAI TEIKIMĄ,**  **SUTIKIMAS** | | | | | | | | | | | | | |
| Darbuotojo vardas, pavardė, pareigos, parašas, data | | | | | | | Aš **sutinku** atlikti šiuos, PLANE nurodytus, veiksmus mano darbo Mokykloje grafike nustatytu darbo laiku (išvardinkite): | | | | | | |
|  | | | | | | |  | | | | | | |
|  | | | | | | |  | | | | | | |
|  | | | | | | |  | | | | | | |
| **17. PRIE PLANO PRIDEDAMŲ DOKUMENTŲ SĄRAŠAS** | | | | | | | | | | | | | |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   ... | | | | | | | | | | | | | |

\_\_\_\_\_\_\_\_\_\_\_\_\_\_\_

Pagalbos mokinio savirūpai

pagal gydytojų rekomendacijas užtikrinimo,

jeigu mokinys serga lėtine neinfekcine liga, tvarkos

3 priedas

**PASIŽADĖJIMAS**

**SAUGOTI MARIJAMPOLĖS ,,RYTO“ PGRINDINĖS MOKYKLOS**

**TVARKOMŲ** **VAIKŲ IR JŲ TĖVŲ (GLOBĖJŲ, RŪPINTOJŲ) ASMENS IR KITŲ DUOMENŲ PASLAPTĮ, LAIKYTIS DUOMENŲ SAUGOS REIKALAVIMŲ**

\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_

(data) (registracijos numeris)

\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

1. Aš suprantu, kad:
   1. savo darbe susipažinsiu su konfidencialia informacija, kuri negali būti atskleista ar perduota neįgaliotiems asmenims ar institucijoms;
   2. draudžiama sudaryti sąlygas neįgaliotiems asmenims susipažinti su tokia informacija;
   3. netinkamas asmens duomenų tvarkymas gali užtraukti atsakomybę pagal Lietuvos Respublikos ir Europos Sąjungos teisės aktus.
2. Man išaiškinta, kad konfidencialią informaciją pagal šį pasižadėjimą sudaro:
   1. asmens duomenys, suprantami, kaip apibrėžti 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
   2. informacija, kurią darbo metu patikėta tvarkyti ar naudotis, išskyrus, kai tokią informaciją teikti įpareigoja teisės aktai ar kompetentingos institucijos.
3. Aš įsipareigoju:
   1. saugoti konfidencialią informaciją;
   2. tvarkyti konfidencialią informaciją vadovaudamasis Lietuvos Respublikos įstatymais ir kitais teisės aktais;
   3. neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija;
   4. pranešti savo tiesioginiam vadovui arba asmeniui, atsakingam už informacijos saugumą, apie bet kokius bandymus sužinoti man patikėtą konfidencialią informaciją ir apie bet kokią situaciją, kuri gali kelti grėsmę informacijos saugumui;
   5. pasibaigus darbo santykiams ar pasikeitus pareigoms, toliau saugoti darbo metu sužinotą konfidencialią informaciją.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagalbos mokinio savirūpai

pagal gydytojų rekomendacijas užtikrinimo,

jeigu mokinys serga lėtine neinfekcine liga, tvarkos

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Gyvenamosios vietos adresas, tel. Nr., el. pašto adresas)

Marijampolės ,,Ryto“ pagrindinės mokyklos

Direktoriui

**ATSISAKYMAS**

**ORGANIZUOTI PAGALBĄ MOKINIO SAVIRŪPAI**

20\_\_ m. \_\_\_\_\_\_\_\_\_\_\_\_ mėn. \_\_ d.

Marijampolė

Atsisakau, kad būtų organizuojama pagalba mokinio savirūpai mano dukrai/sūnui/globotinei(-iui) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_

(Vardas, pavardė) (Nr./ pavadinimas)

klasės/grupės mokinei(-iui), kuri(-is) serga lėtine neinfekcine liga. Esu informuotas(-a) apie galimybę organizuoti pagalbą mokinio savirūpai pagal individualų pagalbos mokinio savirūpai teikimo mokykloje planą.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagalbos mokinio savirūpai

pagal gydytojų rekomendacijas užtikrinimo,

jeigu mokinys serga lėtine neinfekcine liga, tvarkos

5 priedas

**MARIJAMPOLĖS ,,RYTO“ PAGRINDINĖS MOKYKLOS**

**VAISTŲ VARTOJIMO IR KITŲ PROCEDŪRŲ ATLIKIMO MOKYKLOJE**

**APSKAITOS REGISTRAS**

|  |  |  |  |  |  |
| --- | --- | --- | --- | --- | --- |
| **Nr.** | **Mokino vardas, pavardė, klasė/grupė** | **Data ir laikas1** | **Vaistų vartojimo ir kitų procedūrų atlikimo trumpas aprašymas2** | **Pastabos3** | **Darbuotojo, suteikusio pagalbą, vardas, pavardė, pareigos, parašas** |
|
| **1** | **2** | **3** | **4** | **5** | **6** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Paaiškinimai:

1 Nurodoma vaistų vartojimo ir kitų procedūrų atlikimo data ir laikas

2 Vaistų vartojimo ir kitų procedūrų atlikimo trumpame aprašyme nurodoma vaisto/procedūrospavadinimas, vaisto dozė, vartojimo būdas, ar vaistas suvartotas/nesuvartotas, ar procedūra atlikta/neatlikta, matavimų duomenys ir kt.

3 Pastabose nurodoma pastebėtos šalutinės reakcijos, tėvų (globėjų, rūpintojų) vaistų ir kitų medicinos pagalbos priemonių papildymas/grąžinimas ir kt.

\_\_\_\_\_\_\_\_\_\_\_\_\_\_\_